প্রকাশ: বৃহস্পতিবার, ১১ জুলাই, ২০১৯, ৯:৪০ পিএম | অনলাইন সংস্করণ
তথ্যপ্রযুক্তিসহ অর্থনৈতিক ও সামাজিক ক্ষেত্রে বাংলাদেশের অগ্রগতির ভুঁয়শী প্রশংসা করে নেদারল্যান্ডসের রানী ম্যাক্সিমা বলেন, বাংলাদেশের তথ্যপ্রযুক্তি খাতে সহযোগিতা অব্যাহত রাখবে নেদারল্যান্ডস।
বৃহস্পতিবার ডাক ও টেলিযোগাযোগ মন্ত্রী মোস্তাফা জব্বার এর সঙ্গে বাংলাদেশ সচিবালয়ে আয়োজিত বৈঠকে এসব কথা জানান রানী ম্যাক্সিমা।
বৈঠকে তারা বাংলাদেশ ও নেদারল্যান্ডসের মধ্যে পারস্পরিক স্বার্থ সংশ্লিষ্ট বিভিন্ন বিষয় বিশেষ করে তথ্যপ্রযুক্তি খাতের অবকাঠামোগত উন্নয়নসহ তথ্যপ্রযুক্তি খাতের অগ্রগতি সংক্রান্ত বিভিন্ন বিয়য়াদি নিয়ে আলোচনা করেন। উভয়েই দু- দেশের মধ্যে বিদ্যমান চমৎকার বন্ধুত্বপূর্ণ সম্পর্ক আরো সুদৃঢ় হবে বলে আশা প্রকাশ করেন এবং এ লক্ষ্যে একযোগে কাজ করার প্রত্যয় ব্যক্ত করেন।
ডাক ও টেলিযোগাযোগ মন্ত্রী বাংলাদেশ ও নেদারল্যান্ডস বন্ধুপ্রতীম দুই দেশের সম্পর্ক অত্যন্ত গভীর এবং ঐতিহাসিক উল্লেখ করে বলেন, ১৯৭২ সালের ১১ ফেব্রুয়ারি নেদারল্যান্ডস বাংলাদেশকে স্বীকৃতি দেয়। তিনি ২০১৫ সালের নভেম্বর মাসে প্রধানমন্ত্রী শেখ হাসিনা‘র নেদারল্যান্ডস সফরকে দু- দেশের সম্পর্কের ক্ষেত্রে নতুন মাত্রা হিসেবে অভিহিত করেন।
বৈঠকে ডাকা ও টেলিযোগাযোাগ মন্ত্রী তথ্যপ্রযুক্তি বিকাশে প্রধানমন্ত্রী শেখ হাসিনা গৃহীত বিভিনন্ন কর্মসূচি তুলে ধরেন।
তিনি বলেন, ১৯৯৬ থেকে ২০০১ দেশে তথ্যপ্রযুক্তি বিকাশে প্রধানমন্ত্রী শেখ হাসিনা দেশে প্রতিবছর ১০ হাজার প্রোগ্রামার তৈরির দূরদৃষ্টি সম্পন্ন কর্মসূচি গ্রহণ করেন। এসময়ের মধ্যে কম্পিউটার সহজলভ্য করতে কম্পিউটারের ওপর থেকে ভ্যাটট্যাক্স প্রত্যাহারসহ বেশ কিছু যুগান্তকারী কর্মসূচি বাস্তবায়ন করা হয়। ২০০৮ সালে ডিজিটাল বাংলাদেশ ঘোষণা এবং এরই ধারবাহিকতায় গত দশ বছরে দেশে তথ্যপ্রযুক্তি বিকাশে বৈপ্লবিক পরিবর্তন সূচিত হয়। দেশের প্রতিটি দূর্গম এলাকাতেও গত দশ বছওে ব্রডব্যান্ড নেটওয়ার্ক পৌছে গেছে। ডাক বিভাগকে ডিজিটালাইজড করা হয়েছে, নগদ নামে মোবাইল ফিনান্স সার্ভিস চালু করা হয়েছে। তথ্যপ্রযুক্তির সুযোগ কাজে লাগাতে প্রশিক্ষণের ব্যবস্থাসহ যুগান্তকারী কর্মসূচি গ্রহণ ও বাস্তবায়ন করা হয়েছে।
বৈঠকে অন্তর্ভূক্তি মূলক ডিজিটাল ফিনান্স সার্ভিস, ডিজিটাল নিরাপত্তা, ইন্টারএকটি ভিটিজ জোরদার, ডিজিটা সিস্টেমে এনআইডি অন্তভ’ক্তি , ডিজিটাল প্রযুক্তি ব্যবহারে নারীর সম্পৃক্ততা বৃদ্ধি, ডিজিটাল প্রশিক্ষণসহ প্রযুক্তি বিষয়ক বিভিন্ন বিষয়ে রানী তার অভিজ্ঞা তুলে ধরেন এবং পরামর্শ ব্যক্ত করেন।
বৈঠকে ডাক ও টেলিযোগাযোগ বিভাগের সচিব অশোক কুমার বিশ্বাস, বিটিআরসি চেয়ারম্যান মো: জহিরুল হক, ডাক বিভাগের মহাপরিচালক এসএস ভদ্রসহ মন্ত্রণালয়ের পদস্থ কর্মকর্তাগণ উপস্থিত ছিলেন।